paragraph_text: Osborne I bilo je uspješno prijenosno računalo koje je na tržište izašlo 3. travnja 1981. Ovo računalo je proizvela američka tvrtka Osborne Computer Corporation, i težilo je 10,7 kg, a koštalo je 1795 dolara. Prodavano je zajedno s operacijskim sustavom CP/M i s nekoliko aplikacija. Ovaj način skupne prodaje sklopovlja sa softverom je postala uobičajena praksa koju su kasnije preuzeli ostali proizvođači CP/M sustava.